el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en en el el el el el en en el el el en el el el el en el el el en en de en en en el el el el el en el el el el el el el el el el en el el el el en el el el el en en en en en en en en en en en en en en en en el el
Disclaimer: Αυτά τα previews είναι κείμενα που ανέβαζα στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Aπό φέτος, όμως, στεγαζόμαστε στην πιο διαδραστική πλατφόρμα του Discord!
Για αυτό μη χάνετε χρόνο. Μπείτε στο Discord και στην παρέα! Έχουμε ανοίξει συζητήσεις για NFL μέχρι και την καλύτερη μπάντα της μέταλ σκηνής εκεί μέσα.
Νομίζατε πως έφυγα; Χα! Όχι, απλά τις τελευταίες δύο εβδομάδες ίσα που πρόλαβα να δω αγώνες, μέχρι που είδα το τελευταίο ματς των Baltimore Ravens, με έπιασαν κληρονομικά καρδιακά, και μάλλον ήρθα στα ίσα μου.
Τι είναι καινούργιο; Νέοι quarterbacks ήρθαν στη λίγκα, και μάλιστα έσπασαν ρεκόρ πριν καν παίξουν down, αφού το φετινό draft είχε πέντε quarterbacks να φεύγουν στον πρώτο γύρο. Ο Matthew Stafford είναι πλέον μέλος των Los Angeles Rams, ενώ o Jared Goff είναι στους Detroit Lions. Oι New Orleans Saints παίζουν, έπειτα από μία δεκαπενταετία, χωρίς τον στυλοβάτη τους Drew Brees, ο οποίος δήλωσε την απόσυρσή του από το άθλημα λίγες εβδομάδες μετά τη λήξη των playoffs.
— Ari Meirov (@MySportsUpdate) September 20, 2021
Κι όμως, αγαπητέ αναγνώστη, το NFL δε ξέχασε ούτε φέτος ότι διοικείται από ηλικιωμένους και τις Μανούλες του Facebook, κι αποφάσισε να τιμωρεί τις, υποκειμενικώς κριθησόμενες, taunting ενέργειες παικτών. Μην τυχόν και περάσουν πέντε χρόνια χωρίς να ξεχάσουμε ότι τα αρχικά της λίγκας σημαίνουν No Fun League, θα πάθουν υπαρξιακή κρίση. Κι όλα αυτά, επειδή ο Antoine Winfield Jr. των Buccaneers είπε στον Tyreek Hill πόσα interception έκανε ο Patrick Mahomes εκείνο το βράδυ.
Μην ενημερώσουμε έναν άνθρωπο, αμέσως να μάς πουν ξερόλες!
Ωστόσο, αυτό το Super Bowl πέρασε. Τώρα είμαστε στη σεζόν του 2021, βγαίνοντας σιγά σιγά (πολύ σιγά) από τον οχετό της καραντίνας, επανερχόμενοι στην φυσιολογική ροή των πραγμάτων (εκτός Ελλάδος, πάντα, εδώ όλα τα κάνουμε τελευταίοι), αλλά και στη νέα τάξη πραγμάτων μεταξύ των ομάδων. Κάποια πράγματα έμειναν στάσιμα. Οι Jaguars θα είναι οι Jaguars. Κάποια πάλι, όχι. Οι Carolina Panthers φιγουράρουν στην κορυφή της λίγκας με τρεις σερί νίκες. Θα βγει ο Sam Darnold MVP; Είναι πολύ νωρίς για να ξέρουμε. Είναι η ώρα για τα καλύτερα τρία ματς της αγωνιστικής, στην τελευταία εβδομάδα ενός ανώμαλου Σεπτέμβρη.
Θυμάστε εκείνη την πρωταθλήτρια άμυνα των Kansas City Chiefs πριν δύο χρόνια, που ήταν έβδομη σε παθητικούς πόντους και στην πρώτη δεκάδα ενάντια στο passing;
Λοιπόν, τώρα μοιάζουν με πρωτοετείς αστυνομικούς σε πορεία στα Εξάρχεια. Δεν ξέρουν πού πάει ποιος. Είναι δεύτεροι σε παθητικές γιάρδες, έχει το χαμηλότερο ποσοστό σε pass rush πίεση, κι επιτρέπει το συντριπτικό ποσοστό του εβδομήντα δύο τοις εκατό σε completed πάσες. Αυτό δεν είναι άμυνα, είναι ο Φράνκο Κοστάντζο. Το κερασάκι στην τούρτα είναι ότι είναι η δεύτερη πιο ακριβοπληρωμένη άμυνα στη λίγκα, κοστίζοντας στο Κάνσας 96 εκατομμύρια. Eυτυχώς για αυτούς, ο Patrick Mahomes παίζει ακόμα, και με την γνωστή του, έξοχη απόδοση, μπορεί και κρατάει την ομάδα του μέσα στα ματς. Το έχουμε ξαναδεί το έργο, Andy Reid, και δεν είχε καλές κριτικές.
Από την άλλη, οι Chargers έρχονται ανανεωμένοι, με νέο προπονητή στον Brandon Staley, αλλά τα αποτελέσματα δεν είναι τα αναμενόμενα. Γιατί νομίζουν όλοι ότι το προπονητικό δέντρο του Sean McVay είναι συνταγή επιτυχίας; Εδώ δεν φύτρωσε του Bill Belichick. Ωστόσο, το ματς αυτό είναι μια μεγάλη ευκαιρία για τους Chargers να ανακάμψουν, σε ένα ενδο-divisional αγώνα που πέρσι προσέφερε μεγάλες συγκινήσεις. Ό,τι πρέπει αν βαριέστε το Redzone.
Αυτό ήταν αστειάκι. Κανείς δεν βαριέται το Redzone.
Κατά τη διάρκεια της περσινής σεζόν, στο κλείσιμο του Νοέμβρη, με τους Lions να στέκονται στο 4 – 7 και, προφανώς, μακριά από κάθε πιθανότητα για playoffs, είχα γράψει αυτό στο Discord του NFLGreece.
O Matt Stafford είναι ένας πολύ καλός quarterback, κι ανάθεμα τη στιγμή που έμπλεξε με αυτή την ομάδα, που φαίνεται να μην μπορεί να ξεφύγει από το Κολαστήριο.
Οι προσευχές εισακούστηκαν, κι ο Stafford είδε το φως, ζητώντας ανταλλαγή από το Ντιτρόιτ στο ηλιόλουστο Λος Άντζελες, έπειτα από την εκατοστή τρίτη αλλαγή προπονητή. Επειδή οι Lions ήξεραν τι είχε υποφέρει το παλικάρι παίζοντας για αυτούς, του έκαναν τη χάρη. Μέσα σε δύο εβδομάδες στους Rams, o Stafford μοιάζει λίγο διαφορετικός από τον καιρό του στην προηγούμενη ομάδα.
Matthew Stafford through his first two games with the Rams:
More importantly, off to a 2-0 start with his new team. pic.twitter.com/JnDfXqF8sr
— Travis Gibbs (@TravisGibbs75) September 19, 2021
To ξέρετε ότι αν κερδίσει απόψε, θα έχει περισσότερες νίκες από ό,τι είχε στα δύο πρώτα του χρόνια με τους Detroit Lions; Τα έχουμε ξαναπεί. Το χειρότερο franchise, ιστορικά, δεν είναι ούτε οι Cleveland Browns ούτε οι New York Jets. Θα είναι πάντα οι Lions, το νεκροταφείο των σταδιοδρομιών.
Για να καταφέρει να κερδίσει, ωστόσο, απόψε, πρέπει να κάνει μία τεράστια βραδιά. Διότι, απέναντι είναι οι Tampa Bay Buccaneers… του Tom Brady.
Ναι, ναι, ακόμα είναι εδώ. Σαν την βασίλισσα Ελισάβετ. Σαν τα τσουρέκια του Τερκενλή. Σαν τις κακές ταινίες του Night Shyamalan. Κάποια πράγματα δεν αλλάζουν ποτέ. Κι η ανανεωμένη επίθεση της Tampa, που πλέον είχε χρόνο να συνηθίσει τον quarterback της, κι ο ίδιος στο νέο playbook, φαντάζει πιο απειλητική από ποτέ. Η άμυνα, στα μετόπισθεν, παρουσιάζει κάποιες αδυναμίες, αλλά αν το ματς γίνει ροντέο, ποιον quarterback εμπιστεύεστε να κάνει το τελευταίο winning drive; Αυτόν με τα 32 fourth quarter comebacks ή εκείνον με τα 40;
Ποιος είναι ποιος; Θα σας το πω μετά το ματς.
Oι Green Bay Packers διοικούνται από τον Νίκο Φώσκολο. Είναι το προϊόν της νέας του δραματικής σειράς Λάμπω, εμπνευσμένο από το ομώνυμο στάδιο της ομάδας. Τους τίτλους αρχής ερμηνεύει η Άννα Βίσση.
Υπερβάλλω; Μα πώς αλλιώς να εξηγήσω ότι αυτή η ομάδα είναι μονίμως σε μία κατάσταση σαπουνόπερας στις τελευταίες off season; Πέρσι ήταν η επιλογή του Jordan Love (ακόμα γελάω με αυτό). Φέτος, ψάχναμε να βρούμε υπαίτιο για εκείνη την ανεκδιήγητη απόφαση του Matt LaFleur να κάνει field goal δίπλα στην endzone, έχοντας τον MVP της σεζόν με τη μπάλα. Τέλος, είχαμε τον Aaron Rodgers να κάνει πάλι τα παιδιάστικά του, να κολλάει τον Davante Adams, και ζητάει ανταλλαγή από τους Packers, απειλώντας με απόσυρση.
Η τελευταία σεζόν της Καλημέρα Ζωή δεν είχε τόσο σασπένς. Το Game of Thrones ωχριά.
Τελικά, όλα ήρθαν στα ίσα τους, εκτός από την εικόνα της ομάδας. Τους εξευτέλισε ο Jameis Winston και τους δυσκόλεψαν οι Detroit Lions, που αν δεν είχαν τον Jared Goff, θα ψάχναμε να βρούμε φιλάθλους των Packers εντός Ελλάδας πλέον. Το Last Dance μόνο το Σικάγο το κάνει. Εσείς είστε μόνο για Μεταξόπουλο.
Εντωμεταξύ οι 49ers, κι αυτοί, νομίζουν ότι το προβλημά τους είναι o quarterback. Ή, τουλάχιστον, ο προπονητής τους. Κοιτάξτε πόσο μοιάζει στον LaFleur.
Το ότι αντάλλαξαν την δωδέκατη θέση στο draft, μαζί με πόσα picks, για να ανέβουν στην τρίτη και να πάρουν τον Trey Lance, που λογικά θα έπεφτε στο δώδεκα, ακόμα μου προκαλεί πονοκέφαλο. Προφανώς, δεν έχει ξεκινήσει σε ματς, όντας ο μόνος εκ των φετινών first rounders που δεν έχει φορέσει φανέλα βασικού. Ευτυχώς, δηλαδή, που το Miami έχει τα δικά του θέματα, γιατί παίζει να πάνε Super Bowl πριν από αυτούς.
Στο δια ταύτα. Οι Packers βρίσκονται στο 1 – 1, ενώ οι 49ers στο 2 – 0, έστω και με δυσκολία. Το 2 – 0 δεν έχει τοαβαντάζ που νομίζετε,καθώς τρεις ομάδες το κατέχουν μόνο στη NFC West. Η division των Packers καταρρέει ξανά, δίνοντας έναν πιο εύκολο δρόμο, αλλά τρία από τα επόμενα τέσσερα ματς τους είναι ενάντια σε καλές άμυνες, που μπορούν να κάνουν ζημιά. Είναι μεγάλος αγώνας, μεταξύ προπονητών που γνωρίζονται, αλλά κι ομάδων που φαίνεται να μην μπορούν να σταματήσουν να παίζουν εναντίον στην άλλη.
Fun fact: Τα τελευταία 2 σχεδόν χρόνια, οι 49ers έχουν παίξει τον ίδιο αριθμό αγώνων, εντός έδρας, με τους divisional αντιπάλους τους, με τους Packers. Τέσσερα ματς με Rams, Seahawks και Cardinals. Τέσσερα ματς με Packers.
Από εμένα και το NFLGreece, σας ευχόμαστε καλή αγωνιστική!
Previous Post Super Bowl LV: Όταν οι γενεές συγκρούονται
Next Post Τα σενάρια για playoffs των αποψινών αγώνων
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.